Einar Brynemo

Einar Brynemo (født Nils Einar Brynemo 7. januar 1947, død 18. juli 2018) var en norsk idrettslærer, sakprosaforfatter og friidrettstrener. 

Brynemo var selv en aktiv utøver innen diskos og sleggekast, uten å oppnå notable meritter. Han ble forbundstrener i Norges friidrettsforbund i 1971 og var aktiv kasttrener på ulike nivåer til 2017. Han trente den norsk rekordholderen i sleggekast, Richard Olsen i 1980. Han var Grete Etholms trener i diskos fra slutten av 1990-tallet og gjennom en rekordlang rekke av NM-gull. Utover på 2010-tallet trenge han sleggekasterne Mona Holm, Beatrice Nedberge Llano og ikke minst Eivind Henriksen, som Brynemo fikk følge til OL i London, 2012. Det året ble Henriksen nummer 13, men under OL i Tokyo, 2021 fikk han sølv. I intervjuene etter bragden gav Henriksen mye av æren til sin tidligere trener. Nedberge Llano ble verdensmester for junior i 2016.

Brynemo var mangeårig lærer, senere avdelingsleder for idrettsfag og kroppsøving ved Kragerø videregående skole. I 2005 gav han ut sin siste idrettsbok, Friidrett for ungdom - innføring i friidrett for unge i alderen 13-17 år sammen med medforfatter Gro Næsheim-Bjørkvik. På 1980-tallet stod han bak en rekke utgivelser om trening innen friidrett 

Han var far til kombinertløper Preben Fjære Brynemo.

Kilder
Minneord av Thomas Rosvold, Friidrett.no 20. juli 2018
Her er vår mann i OL, Telemarksavisa 27. juli 2012

Referanser 

Norske friidrettstrenere
Norske sakprosaforfattere
Norske skoleledere
Norske pedagoger
Norske diskoskastere
Norske sleggekastere
Personer fra Kragerø kommune
Fødsler i 1956